पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में बने चक्रवात के कारण रविवार को जिले के मौसम में एक बार फिर बदलाव आया। सुबह से ही तेज धूप और गर्मी के बाद दोपहर में अचानक मौसम बदल गया। देखते ही देखते घने काले बादल छा गए। शाम 4 बजे से तेज हवा चलने लगी। करीब 15 किमी हवा के साथ शाम 5 बजे बारिश शुरू हो गई। हालांकि बारिश ज्यादा देर नहीं हुई, लेकिन बारिश के बाद मौसम में ठंडक घुल गई। ऐसे में रविवार को अधिकतम तापमान में सीधे 3 डिग्री की गिरावट दर्ज हुई है। रविवार को अधिकतम तापमान 40 डिग्री और न्यूनतम तापमान 23.5 डिग्री सेल्सियस रिकार्ड किया गया।
मौसम विभाग के अनुसार राजस्थान में ऊपरी हवा का चक्रवात सक्रिय है। इससे हवा में नमी बन रही थी। इससे रविवार को मौसम में बदलाव आया है। रविवार शाम तेज हवा के साथ धूल भरी आंधी चली। इसके बाद करीब 5 बजे बारिश शुरु हुई और देखते ही देखते मौसम में ठंडक घुल गई।
आरएके कॉलेज स्थित ग्रामीण कृषि मौसम सेवा केंद्र के विशेषज्ञ डॉ. सत्येंद्र सिंह तोमर ने बताया कि रविवार को दक्षिण-पश्चिम से तेज हवा चली। उन्होंने बताया कि अभी 48 घंटे और ऐसा ही मौसम बना रहेगा। इस दौरान कहीं-कहीं तेज हवा के साथ हल्की बारिश होगी। डॉ. तोमर के अनुसार अधिकतम तापमान लुढ़ककर 38-39 डिग्री पर आ गया है।
चक्रवात का असर आज भी
मौसम वैज्ञानिक डॉ. सत्येंद्र सिंह तोमर के अनुसार चक्रवात का असर लगभग पूरे मध्यप्रदेश पर दिख रहा है। अगले 24 घंटे में बारिश के साथ तेज हवा-आंधी चलने और बिजली चमकने के आसार हैं। मंगलवार तक चक्रवात का असर बना रहेगा। इसके बाद मौसम साफ होने लगेगा।
मानसून में हो सकती है देरी
मौसम विभाग के अनुसार इस बार मानसून कुछ दिन देरी से आ सकता है। विभाग की जानकारी अनुसार मानसून जून में दो से तीन दिन की देरी से आएगा। सीहोर जिले में प्री-मानसून गतिविधियां जून से शुरू हो जाती है और 15 जून तक मानसून दस्तक देता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn